Ish beruvchining nomidan sudga kimni yuborish mumkin

Kompaniyada хodim bilan mehnat  nizosi yuzaga keldi. Ish oʻz foydasiga hal boʻlmagach хodim sudga da’vo bilan  murojaat qildi. Tashkilot nomidan vakil sifatida sudda ishtirok etish uchun  kimni yuborish mumkin? Vakilning vakolatlarini qanday toʻgʻri  rasmiylashtirish lozim? 
Savollarga buxgalter.uz iltimosiga binoan «Norma» kompaniyasining mehnat huquqi boʻyicha eksperti Lenara XIKMATOVA javob berdi:
– FPKning 65-moddasiga muvofiq tashkilotlar sudda ishlarni oʻz rahbarlari yoki vakillari orqali yuritadi.
Albatta, sudda tashkilot manfaatlarini  yuriskonsult yoki advokat ifodalasa yaхshiroq boʻladi. Biroq kadrlar boʻlimi  хodimini va (yoki) mehnat nizosining turiga qarab boshqa хodimni ham sudga  yuborish mumkin. Shuningdek, kompaniya rahbarining oʻzi ham sudga borsa  boʻladi. Darvoqe sud ishga tiklash toʻgʻrisidagi ishlar boʻyicha mehnat  shartnomasini bekor qilishga yoki boshqa ishga oʻtkazishga farmoyish bergan  mansabdor shaхsni ishda ishtirok etish uchun jalb qiladi.
 Vakillik qanday rasmiylashtiriladi? 
Sudda ishtirok etish uchun vakilga ishonchnoma beriladi. Namunaga qarang. Bunday ishonchnomani notariusda  tasdiqlatish shart emas.Tashkilot nomidan beriladigan ishonchnoma tashkilot  rahbari tomonidan imzolanib, imzo tashkilotning muhri bilan (muhr mavjud  boʻlgan taqdirda) tasdiqlanadi.
Buxgalter.uz da batafsil oʻqing.